สายการบินต้นทุนต่ำ เจ็ตสตาร์ ซึ่งเป็นส่วนหนึ่งของสายการบินแควนตัสของออสเตรเลีย เปิดเผยว่า จะส่งเครื่องบินเช่าเหมาลำฉุกเฉินไปรับนักท่องเที่ยวชาวออสเตรเลียประมาณ 300 คนที่ยังตกค้างอยู่ที่เกาะภูเก็ต หลังสนามบินภูเก็ตเปิดให้บริการอีกครั้งช่วงสายวานนี้ โดยคาดว่าจะสามารถนำชาวออสเตรเลียทั้งหมดกลับประเทศได้ภายในวันอังคารชาวออสเตรเลียกลุ่มนี้เป็นส่วนหนึ่งของนักท่องเที่ยวกว่า 15,000 คนที่ยังติดอยู่ที่นั่นในช่วงที่เหตุการณ์ประท้วงปิดสนามบินภูเก็ตเมื่อวันศุกร์ ส่งผลให้มีเที่ยวบินถูกยกเลิกถึงเกือบ 120 เที่ยวบินจนถึงขณะนี้ มีหลายประเทศ ไม่ว่าจะเป็นออสเตรเลีย อังกฤษ และสหรัฐ ได้ประกาศเตือนประชาชนของตนให้เพิ่มความระมัดระวังในการเดินทางมาที่ประเทศไทยเฉพาะในพื้นที่ที่กำลังเกิดการชุมนุมประท้วง ขณะที่ ทางการเกาหลีใต้แนะนำนักท่องเที่ยวเลื่อนแผนการเยือนไทย
สายการบินต้นทุนต่ํา เจ็ตสตาร์ ถูกยกเลิกถึงเกือบกี่เที่ยวบินจนถึงปัจจุบัน 
120 เที่ยวบิน